钦定古今图书集成/理学汇编/学行典/第201卷 > 张秉介
## 钦定古今图书集成/理学汇编/学行典/第201卷 > 张秉介

按《松江府志》：“张秉介，字子石，中丞鹗翼之季子也。少
警敏，性至孝，定省两亲，虽酷暑不解带。父病剧，中夜祈祷，愿以身代。及殁，举身自掷，擗踊无筭。既遘疾，犹
于室中设奠，据床微作拜跪状，婴婴若儿啼，有气而
无声。未几亦卒，年二十有九。天启初，孙泰阶疏闻于
朝，奉旨建坊旌表。”